http://www.laktera.com/ 
Кафето е втората най-консумирана напитка в Света след водата. 
 
Думата „кафе“ има арабски произход и означава щастие. 
 
Смята се, че тонизиращия ефект на кафето е открит в Йемен в далечния IX век. Легендата разказва, че на етиопския пастир Калди му направило впечатление, че след като пасат листа и плодове от определен вид храст, овцете му стават доста игриви дори и нощем. 
 
От мюсюлманските страни през XVI и XVII в. кафето се разпространява към Италия, а след това и към останалата част от Европа и към Америка. 
 
В началото на XX в. с откритието на инстантното кафе се поставя нова епоха в преработването, съхранението и консумацията на любимата напитка. Първият учен измислил инстантното кафе е японецът Сатори Като. Той представя разтворимото кафе за първи път на световното Панамериканско изложение през 1901г. По време на Втората Световна Война към дневната дажба на всеки Американски войник се полага и пакетче разтворимо кафе. 
 
Кафето не е вече само удоволствие. Проучвания на Харвард при 50 000 мъже наблюдавани над 20 години показват, че тези от тях, които консумират кафе имат 60 % намаляване на риска от рак на простатата. Предишни изследвания за кафето показват, че то намалява риска от диабет, заболявания на черния дроб, рак на гърдата, камъни в жлъчката, болест на Алцхаймер и болест на Паркинсон. Кофеиновото кафе служи като инструмент за подобряване на паметта и настроението, умствена яснота, повишаване на енергията и издръжливостта.